cyanic-selkie/wikianc huggingface dataset:
Πόρτλαντ Τρέιλ Μπλέιζερς
Η ομάδα έχει προχωρήσει σε τελικούς NBA τρεις φορές, κερδίζοντας το πρωτάθλημα του NBA μια φορά, το 1977. Οι άλλες εμφανίσεις σε τελικούς ήταν στο 1990 και το 1992 όπου έχασε από τους Ντιτρόιτ Πίστονς και Σικάγο Μπουλς, αντίστοιχα. Έχει προκριθεί στα πλέι-οφ τις 29 σεζόν από τις 42 συνολικά της ύπαρξής τους, συμπεριλαμβανομένου ενός σερί 21 συνεχόμενων εμφανίσεων από το 1983 μέχρι και το 2003, το δεύτερο μεγαλύτερο σερί στην ιστορία του ΝΒΑ. Έξι παίκτες του Hall of Fame έχουν παίξει για τους Μπλέιζερς (Λένι Γουίλκενς, Μπιλ Γουόλτον, Κλάιντ Ντρέξλερ, Ντράζεν Πέτροβιτς, Άρβιντας Σαμπόνις, και Σκότι Πίπεν).
Λογότυπα
Ακολουθούν τα λογότυπα του συλλόγου με χρονολογική σειρά:
Γήπεδα
thumb|238px|Το γήπεδο Rose Garden
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1970 Κατηγορία:Ιδρύσεις ομάδων καλαθοσφαίρισης το 1970
Όμπερν Χιλς (Μίσιγκαν)
μικρογραφία|δεξιά|Έδρα της Chrysler Το Όμπερν Χιλς (Auburn Hills) είναι πόλη στην ευρύτερη περιοχή Ντιτρόιτ, στη κομητεία Όκλαντ Oakland, στην πολιτεία Μίσιγκαν των ΗΠΑ. Ο πληθυσμός της πόλης στην απογραφή του 2010 ήταν 21.412 κάτοικοι.
Εξωτερικοί σύνδεσμοι
Κατηγορία:Πόλεις του Μίσιγκαν
547 Πραξηδίς
Η Πραξηδίς (Praxedis) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,62. Ανακαλύφθηκε το 1904 από τον Γερμανό αστρονόμο Πάουλ Γκετζ, που παρατηρούσε από τη Χαϊδελβέργη, και πήρε το όνομά της από ένα πρόσωπο του ιστορικού μυθιστορήματος Ekkehard (1857) του Γερμανού ποιητή και μυθιστοριογράφου Γιόζεφ Βίκτορ φον Σέφελ.
Φυσικά χαρακτηριστικά
Η μέση διάμετρος της Πραξηδίδος εκτιμάται σε 69,7 χιλιόμετρα. Ο φασματικός τύπος της είναι Xk, ενώ το άλβεδό της είναι 0,057. Η Πραξηδίς περιστρέφεται γύρω από τον εαυτό της μία φορά κάθε 9 ώρες και 6 λεπτά.
Εξωτερικοί σύνδεσμοι
Πραξηδις
Κουρντεχάνι
Όνομα
Το όνομα του δήμου προέρχεται από το «Κόρντε» (کارد) και «χανέχ» που στα περσικά σημαίνει «Σπίτι των μαχαιριών».
Συνοικίες
Το Κιουρνταχάνι βρίσκεται στο βόρειο μέρος της χερσόνησου Αμπσερόν, με το μεγαλύτερο υψόμετρο, πλούσια σε λίμνες αλατιού και ηφαίστεια λάσπης. Χωρίζεται σε τρεις συνοικίες: παλιά συνοικία, νέα συνοικία και κήπους.
Παλιά συνοικία
Η παλιά συνοικία είναι το παλιότερο μέρος του Κιουρνταχάνι. Ένα τοπικό σχολείο, παιδικός σταθμός και το τζαμί Τζούμα είναι χτισμένο στη συνοικία.
Νέα συνοικία
Η νέα συνοικία είναι χτισμένη στο δυτικό μέρος του δήμου και αποτελείται πιο πολύ από μετασοβιετικά σπίτια σε πρώην περιοχές σοβχόζ. Οι κάτοικοι είναι κυρίως πρόσφυγες από το Καραμπάχ και μη τοπικός πληθυσμός που μετακόμισε από τους γύρω δήμους.
Μάρτυρες
Αρκετοί μάρτυρες του πολέμου του Καραμπάχ γεννήθηκαν στο Κιουρνταχάνι, όπως ο Ιλγκάρ Γκουλίγιεφ (μια οδός ονομάστηκε προς τιμήν του), ο Πασά Ναζίροφ, ο Φάιζ Χεϊντάροφ, ο Ιλγκάρ Ζουλφουγκάροφ (μια οδός ονομάστηκε προς τιμήν του), ο Νατίκ Μπαμπάγιεφ, ο Φικράτ Μπαμπάγιεφ και ο Μουμπαρίζ Μαμμάντοφ.
Διάφορα
Το Κιουρνταχάνι έχει ένα σχετικά σύγχρονο κάστρο Γιαμίν (Yamin qalası), και πήρε το όνομά του από τον ιδρυτή του, τον Γιαμίν που ίδρυσε το κάστρο από τα χέρια του κατά την διάρκειά της τρέλας του.
Παραπομπές
Κατηγορία:Μπακού Κατηγορία:Κατοικημένες περιοχές στην Επαρχία Μπακού
Σηθ Μπαρνς Νίκολσον
Ο Νίκολσον γεννήθηκε στο Σπρίνγκφιλντ του Ιλινόι και μεγάλωσε σε φάρμα. Σπούδασε στο Πανεπιστήμιο του Drake, όπου άρχισε να ενδιαφέρεται για την Αστρονομία. Το 1914, στο Αστεροσκοπείο Λικ του Πανεπιστημίου της Καλιφόρνιας, ενώ παρατηρούσε τον δορυφόρο Πασιφάη του Δία που είχε ανακαλυφθεί πρόσφατα, ανακάλυψε ένα νέο δορυφόρο, τη Σινώπη, του οποίου ο υπολογισμός της τροχιάς του ήταν η διδακτορική του διατριβή το 1915.
Πέρασε ολόκληρο τον εργασιακό του βίο στο Αστεροσκοπείο του όρους Γουίλσον, όπου ανακάλυψε τρεις δορυφόρους του Δία: τη Λυσιθέα και την Κάρμη το 1938 και την Ανάγκη το 1951, καθώς και ένα Τρωικό αστεροειδή, τον 1647 Μενέλαο, και υπολόγισε τις τροχιές πολλών κομητών, καθώς και του Πλούτωνα. Οι δορυφόροι που ανακάλυψε είχαν τις ονομασίες «Δίας ΙΧ», «Δίας Χ», «Δίας ΧΙ» και «Δίας ΧΙΙ» μέχρι το 1975, οπότε και πήραν τα σημερινά τους ονόματα. Ο ίδιος ο Νίκολσον αρνήθηκε να προτείνει ονόματα.
Η κύρια δουλειά του στο Αστεροσκοπείο του όρους Γουίλσον ήταν η παρακολούθηση της ηλιακής δραστηριότητας με αποτέλεσμα να γράψει, επί δεκαετίες, ετήσιες εκθέσεις σχετικά με τη δραστηριότητα των ηλιακών κηλίδων. Επίσης παρακολουθούσε τις Ηλιακές εκλείψεις για να μπορέσει να μετρήσει τη φωτεινότητα και τη θερμοκρασία του στέμματος του Ήλιου.
Ο Νίκολσον, μαζί με τον αστρονόμο Τζορτζ Χέιλ, έδωσαν το όνομά τους στο "Νόμο Χέιλ-Νίκολσον» σχετικά με την μαγνητική πολικότητα των ηλιακών κηλίδων.
Παραπομπές
Κατηγορία:Αμερικανοί αστρονόμοι Κατηγορία:Αστρονόμοι του 20ού αιώνα
Όλμωνες
Οι Όλμωνες ή Άλμωνες ήταν αρχαία Βοιωτική κώμη ανάμεσα στην αρχαία πόλη Κώπες και στον Ορχομενό. Η πόλη χτίστηκε από τον Άλμο γιο του βασιλιά της Κορίνθου και Εφύρας Σισύφου και της Μερόπης Η πόλη ανήκε στην επικράτεια του Ορχομενού.
Παραπομπές
Ολμωνες
Ραχήλ Μακρή
Η Ραχήλ Μακρή (Πτολεμαΐδα, 13 Ιουνίου 1973) είναι Ελληνίδα πολιτικός και πρώην βουλευτής των Ανεξαρτήτων Ελλήνων και του ΣΥ.ΡΙΖ.Α.
Προσωπική ζωή και σπουδές
Γεννήθηκε το 1973 στην Πτολεμαΐδα. Έχει σπουδάσει Διοίκηση Επιχειρήσεων στο ΤΕΙ Καβάλας και έκανε μεταπτυχιακό στην Τραπεζική στο Ελληνικό Ανοικτό Πανεπιστήμιο. Ομιλεί αγγλικά, ισπανικά και ιταλικά. Πριν από την ενασχόλησή της με την πολιτική εργάστηκε στο ΤΕΑΔΥ και στο Υπουργείο Περιβάλλοντος και Ενέργειας.
Το 2020 συμμετείχε ως διαγωνιζόμενη στο τηλεοπτικό σόου Just the 2 Of Us, στο οποίο έλαβε μέρος μόνο στην πρώτη εκπομπή, καθώς αποχώρησε λόγω τροχαίου ατυχήματος. Ορισμένα ΜΜΕ έχουν ασχοληθεί με τα τατουάζ που φέρει στο σώμα της. Ένα από αυτά απεικονίζει ένα σπαρτιάτικο κράνος με το «Λ» των Λακεδαιμονίων.
Πολιτική σταδιοδρομία
Στις εκλογές του Ιανουαρίου του 2015, συνεργάστηκε με το ΣΥ.ΡΙΖ.Α. και εξελέγη βουλευτής Κοζάνης. Διαφώνησε με το τρίτο μνημόνιο, αποχώρησε από τον ΣΥ.ΡΙΖ.Α. τον Αύγουστο του 2015 και ήταν μία από τους 25 βουλευτές που σχημάτισαν την Κ.Ο. της Λαϊκής Ενότητας. Στις εκλογές του Σεπτεμβρίου του 2015, ήταν υποψήφια με τη Λαϊκή Ενότητα στην περιφέρεια Αττικής. Τον Απρίλιο του 2016, γνωστοποίησε τη στήριξή της στο κόμμα της Ζωής Κωνσταντοπούλου, Πλεύση Ελευθερίας.
Στις 25 Μαρτίου του 2017, από το Μελιδόνι Ρεθύμνου, ανακοίνωσε την ίδρυση του κινήματος Μέτωπο Νίκης. Στις 28 Φεβρουαρίου 2021 ανακοίνωσε τη συνεργασία του κόμματος της με το κόμμα Ελεύθεροι Άνθρωποι του Γιώργου Τράγκα.
Εξωτερικοί σύνδεσμοι
Κατηγορία:Βουλευτές εκλεγμένοι με τους Ανεξάρτητους Έλληνες Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Έλληνες βουλευτές διαγραφέντες Κατηγορία:Βουλευτές Κοζάνης
Κατασκοπεία
Κατασκοπεία θεωρείται η απόκτηση απόρρητων ή εμπιστευτικών πληροφοριών από μια κυβέρνηση, εταιρεία/επιχείρηση ή φυσικό πρόσωπο, χωρίς την άδεια του κατόχου των πληροφοριών. Είναι εγγενώς μυστική, όπως είναι αυτονόητο ότι είναι ανεπιθύμητη και σε πολλές περιπτώσεις παράνομη και τιμωρείται από το νόμο. Είναι ένα υποσύνολο της "συλλογής πληροφοριών", το οποίο αλλιώς μπορεί να διεξάγεται από δημόσιες πηγές και με τη χρήση απολύτως νόμιμων και ηθικών μέσων. Είναι σημαντικό να γίνει διάκριση της κατασκοπείας από την "συλλογή πληροφοριών", καθώς η τελευταία δεν συνεπάγεται αναγκαστικά την κατασκοπεία, αλλά συχνά αντιπαραβάλει πληροφορίες open-source.
Η κατασκοπεία είναι συχνά μέρος μίας θεσμικής προσπάθειας από μια κυβέρνηση ή έχει εμπορικό ενδιαφέρον. Ωστόσο, ο όρος συνδέεται γενικά με την κρατική κατασκοπεία σε δυνητικούς ή πραγματικούς εχθρούς κυρίως για στρατιωτικούς σκοπούς. Η κατασκοπεία που αφορά τις επιχειρήσεις είναι γνωστή ως βιομηχανική κατασκοπεία.
Τρόποι δράσης
Ένας από τους πιο αποτελεσματικούς τρόπους για τη συλλογή δεδομένων και πληροφοριών σχετικά με τον εχθρό (ή πιθανό εχθρό) είναι με τη διείσδυση στις τάξεις του εχθρού. Αυτή είναι η δουλειά του κατασκόπου. Ο κατάσκοπος μπορεί να φέρει πίσω όλα τα είδη των πληροφοριών σχετικά με το μέγεθος και τη δύναμη του στρατού του εχθρού. Μπορεί επίσης να βρει τους διαφωνούντες στο εσωτερικό των δυνάμεων του εχθρού και να τους επηρεάσει ώστε να αποστατήσουν. Σε περιόδους κρίσης, οι κατάσκοποι μπορούν επίσης να χρησιμοποιηθούν για να κλέψουν την τεχνολογία και να σαμποτάρουν τον εχθρό με διάφορους τρόπους. Οι υπάλληλοι της αντικατασκοπείας μπορούν να τροφοδοτήσουν με ψευδείς πληροφορίες τους κατασκόπους του εχθρού, για την προστασία των σημαντικών εγχώριων μυστικών, και την πρόληψη αποπειρών ανατροπής. Σχεδόν κάθε χώρα έχει πολύ αυστηρούς νόμους σχετικά με την κατασκοπεία, και η ποινή για τη σύλληψη είναι συχνά σοβαρή. Ωστόσο, τα οφέλη που μπορούν να αποκτηθούν μέσω της κατασκοπείας είναι γενικά αρκετά μεγάλα ώστε οι περισσότερες κυβερνήσεις και πολλές μεγάλες εταιρείες κάνουν χρήση της σε διαφορετικό βαθμό.
Ιστορία
Γεγονότα που αφορούν την κατασκοπεία είναι καλά τεκμηριωμένες σε όλη την ιστορία. Οι αρχαίες γραφές των Κινέζων και Ινδών στρατιωτικών, όπως ο Σουν Τσου και ο Τσανάκια περιέχουν πληροφορίες σχετικά με την εξαπάτηση και την ανατροπή. Ο Τσαντραγκούπτα Μαουρύα, μαθητής του Τσανάκια και ιδρυτής της Αυτοκρατορίας των Μαουρύα στην Ινδία, έκανε χρήση των δολοφονιών, κατασκόπων και μυστικών πρακτόρων, οι οποίες περιγράφονται στο Αρθασάστρα του Τσανάκια. Οι αρχαίοι Αιγύπτιοι είχαν ένα καλά ανεπτυγμένο σύστημα για την απόκτηση πληροφοριών, και οι Εβραίοι χρησιμοποίησαν κατασκόπους, όπως και στην ιστορία της Ραάβ. Η κατασκοπεία ήταν επίσης διαδεδομένη στην Ελληνική και Ρωμαϊκή αυτοκρατορία. Κατά τη διάρκεια του 13ου και 14ου αιώνα, οι Μογγόλοι στηρίχθηκαν σε μεγάλο βαθμό στην κατασκοπεία για τις κατακτήσεις τους στην Ασία και την Ευρώπη. Στην φεουδαρχική Ιαπωνία χρησιμοποιούνταν συχνά οι νίντζα για τη συγκέντρωση πληροφοριών. Πιο πρόσφατα, οι κατάσκοποι έπαιξαν σημαντικό ρόλο στην ελισαβετιανή Αγγλία. Πολλές σύγχρονες μέθοδοι κατασκοπείας είχαν εδραιωθεί ακόμα και τότε. Οι Αζτέκοι χρησιμοποιούσαν τους Pochtecas, τους υπεύθυνους του εμπορίου, ως κατασκόπους και διπλωμάτες, και είχαν διπλωματική ασυλία. Μαζί με τους pochteca, πριν από μια μάχη ή πόλεμο, μυστικοί πράκτορες, οι quimitchin, στέλνονταν να κατασκοπεύσουν τους εχθρούς συνήθως φορώντας την τοπική φορεσιά και μιλώντας την τοπική γλώσσα, τεχνικές παρόμοιες με τους σύγχρονους μυστικούς πράκτορες.
Ο Ψυχρός Πόλεμος περιελάμβανε έντονη δραστηριότητα κατασκοπείας μεταξύ των Ηνωμένων Πολιτειών και των συμμάχων τους και της Σοβιετικής Ένωσης και της Κίνας και των συμμάχων τους, και κυρίως σχετίζονταν με μυστικά για τα πυρηνικά όπλα. Πρόσφατα, οι υπηρεσίες κατασκοπείας έχουν βάλει στο στόχαστρο το παράνομο εμπόριο ναρκωτικών και τους τρομοκράτες.
Διαφορετικές υπηρεσίες πληροφοριών εκτιμούν ορισμένες τεχνικές συλλογής πληροφοριών περισσότερο από άλλες. Η πρώην Σοβιετική Ένωση, για παράδειγμα, προτιμούσε τις ανθρώπινες πηγές αντί για την έρευνα σε ανοικτές πηγές, ενώ οι Ηνωμένες Πολιτείες έχουν την τάση να δίνουν έμφαση σε τεχνολογικές μεθόδους, όπως το SIGINT και IMINT. Τόσο η σοβιετική KGB όσο και η στρατιωτική υπηρεσία πληροφοριών GRU, έκριναν τους αξιωματικούς από τον αριθμό των πρακτόρων που στρατολογούσαν.
Μεγάλο Χωριό Ευρυτανίας
Για οικισμούς με το ίδιο όνομα δείτε το λήμμα: Μεγάλο Χωριό (αποσαφήνιση)
Το Μεγάλο Χωριό, επίσημα Μέγα Χωρίον, είναι ορεινός οικισμός της Στερεάς Ελλάδας στην Περιφερειακή Ενότητα Ευρυτανίας.
Γενικά στοιχεία
Το Μεγάλο Χωριό είναι κτισμένο μέσα σε πυκνό ελατοδάσος σε υψόμετρο 720 μέτρων στις πλαγιές του όρους Καλιακούδα και κοντά (ανατολικά) στον ποταμό Καρπενησιώτη. Απέχει 17 χλμ. Ν.-ΝΔ. από το Καρπενήσι και 17 χλμ. Β.-ΒΑ. από την Ιερά Μονή Προυσού. Η πλατεία του χωριού με το πλατάνι προσφέρει θέα προς την κοιλάδα του ποταμού Καρπενησιώτη και τις κορυφές του όρους Χελιδώνα. Πόλος έλξης για τους επισκέπτες αποτελεί και το Ιστορικό και Λαογραφικό Μουσείο με εκθέματα λαϊκής τέχνης, εκκλησιαστικά κειμήλια, εργαλεία παραδοσιακών επαγγελμάτων κ.ά. Στην είσοδο του χωριού βρίσκεται η προτομή της 17χρονης ηρωίδας της αντίστασης Παναγιώτας Σταθοπούλου.
Αναφέρεται επίσημα, μετά την απελευθέρωση, το 1836 ως Μεγάλο Χωριό να προσαρτάται στον τότε δήμο Οιχαλίας. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Το 1940 το όνομά του διορθώθηκε σε Μέγα Χωρίον.
Κοινότητα Μεγάλου Χωριού
Στην κοινότητα, εκτός του ομώνυμου χωριού, περιλαμβάνονται οι οικισμοί Γάβρος (35 κάτοικοι) και Νέο Δερμάτι (30 κάτοικοι). Ο συνολικός πληθυσμός της Κοινότητας Μεγάλου Χωριού ανέρχεται σε 284 κατοίκους, κατά την απογραφή του 2011.
Πληθυσμός
Οι απογραφές πραγματικού πληθυσμού (de facto) του Μεγάλου Χωριού μετά τον Β' Παγκόσμιο Πόλεμο είναι:
Παραπομπές
Κατηγορία:Χωριά του νομού Ευρυτανίας Κατηγορία:Δήμος Καρπενησίου Κατηγορία:Δήμος Ποταμιάς Ευρυτανίας
ΦΚ Γκόμελ
Η ΦΚ Γκόμελ είναι μια λευκορωσική ποδοσφαιρική ομάδα, η οποία αγωνίζεται στην πόλη Γόμελ. Χρώματα της ομάδας είναι το πράσινο και το άσπρο και έμβλημά της ο Λύγκας. Αυτή τη στιγμή αγωνίζεται στην Premier League του πρωταθλήματος Λευκορωσίας και έδρα της ομάδας είναι το Κεντρικό Στάδιο της πόλης (Tsentralny Stadium) συνολικής χωρητικότητας 14.307 θέσεων. Το Στάδιο χτίστηκε τη δεκαετία του 1920 και πραγματοποιήθηκε ανακατασκευή του κατά την περίοδο 2003-06. Το στάδιο έχει τέσσερις σκεπαστές κερκίδες και πληροί τις απαιτήσεις της UEFA, γεγονός που του επιτρέπει να φιλοξενεί αγώνες Champions League και επίσημους αγώνες της εθνικής ομάδας.
Ιστορία του Συλλόγου
Η ομάδα ιδρύθηκε το 1959 με το όνομα Λοκομοτίβ και συμμετείχε στο πρωτάθλημα της δεύτερης κατηγορίας του ποδοσφαίρου της ΕΣΣΔ. Όπως όλες σχεδόν οι ομάδες της πρώην Σοβιετικής Ένωσης, γνώρισε αρκετές αλλαγές επωνυμίας και έτσι κατά την περίοδο 1964-68 μετονομάστηκε σε Σπαρτάκ, από το 1969 και μέχρι το 1995 ήταν γνωστή ως Γκοσελμάς, με εξαίρεση τη σεζόν 1976-77 όταν και έφερε το όνομα Машиностроител (στα λευκορωσικά =Μηχανοδηγός). Από το 1995 φέρει το σημερινό όνομά της "ΦΚ Γκόμελ". Αγωνίστηκε από το 1992, στην κορυφαία κατηγορία του Λευκορωσικού ποδοσφαίρου. Κατέκτησε τον τίτλο το 2003, υποβιβάστηκε το 2009 και επέστρεψε το 2010. Τη σεζόν 2015, λόγω οικονομικών προβλημάτων, η ομάδα άφησε ελεύθερους τους βασικούς παίκτες της και συνέχισε να αγωνίζεται με νεαρούς παίκτες από τα τμήματα υποδομής. Μετά από μια καλή αρχή, τα αποτελέσματα της ομάδας επιδεινώθηκαν και τελικά η ομάδα υποβιβάστηκε. Την επόμενη σεζόν, με προπονητή τον Βλάντιμιρ Ζουράβλ, επέστρεψε στο κορυφαίο Πρωτάθλημα ποδοσφαίρου Λευκορωσίας. Η ΦΚ Γκόμελ υποβιβάστηκε ξανά το 2019 και επανήλθε στην πρώτη εθνική κατηγορία το 2020. Προπονητής της ομάδας είναι από το Γενάρη του 2022, ο Νεβίνσκι Βλαντιμίρ Βλαντιμίροβιτς, ο οποίος εργάστηκε στο παρελθόν ως βοηθός προπονητή στη ΦΚ Νέμαν Γκρόντνο.
Εξωτερικοί σύνδεσμοι
Κατηγορία:Ποδοσφαιρικές ομάδες Λευκορωσίας Κατηγορία:ΦΚ Γκόμελ Κατηγορία:Ιδρύσεις ποδοσφαιρικών ομάδων το 1959
Δυναμικό
Η έννοια του δυναμικού είναι μια πολύ γενική έννοια της κλασικής μηχανικής, η οποία χρησιμοποιείται για να περιγράψει με βαθμωτό (μονόμετρο) τρόπο τη ροή ενός διανυσματικού πεδίου.
Πεδίο ροής
Μελετώντας ένα διανυσματικό πεδίο ροής, δεν μας απασχολεί ιδιαίτερα το τι κάνει κάθε «σωματίδιο» της ροής, όπως το κάνουμε στην κινηματική του σημειακού σωματιδίου, αλλά το πώς συμπεριφέρεται το πεδίο ροής, η , σε συγκεκριμένα σταθερά σημεία του χώρου.
Μια ενδιαφέρουσα κατηγορία πεδίων ροής είναι τα αστρόβιλα πεδία. Ως τέτοια εννοούμε τα πεδία στα οποία το οποιοδήποτε σωματίδιο ροής δεν περνάει ποτέ δεύτερη φορά από το ίδιο σημείο.
Ορισμός του δυναμικού
Ειδική κατηγορία των αστρόβιλων πεδίων είναι τα ακτινικά πεδία, δηλαδή πεδία στα οποία η ποσότητα ροής έχει ακτινική κατεύθυνση με κέντρο συμμετρίας την πηγή του πεδίου. Από τη στιγμή που γνωρίζουμε την κατεύθυνση του πεδίου ροής σε κάθε σημείο του χώρου, δεν χρειαζόμαστε πια τη διανυσματική περιγραφή του. Σε τέτοιες περιπτώσεις ορίζουμε μία βαθμωτή συνάρτηση, τέτοια ώστε να είναι:.
Όταν η ροή αφορά μία ένταση πεδίου, η οποία παράγει δύναμη σε φυσική ποσότητα q, τότε τη βαθμωτή συνάρτηση την ονομάζουμε δυναμικό και ορίζουμε:
Η συνάρτηση δυναμικού έχει φυσικές διαστάσεις ενέργειας ανά μονάδα υποκειμένου q:
και η ενέργεια αυτή είναι ανεξάρτητη από τη διαδρομή που οδηγεί από το ri στο rf.
Έτσι ορίζονται με ενιαίο τρόπο το δυναμικό του πεδίου βαρύτητας και του ηλεκτρικού πεδίου. Το μαγνητικό πεδίο είναι στροβιλό και έτσι δεν μπορούμε εκεί να ορίσουμε ένα βαθμωτό δυναμικό.
Εξωτερικοί σύνδεσμοι
Δυναμικο
Υποξία
Η υποξία είναι κρίσιμη παθολογική κατάσταση του ανθρώπινου οργανισμού, κατά την οποία, ολόκληρο το σώμα (γενικευμένη υποξία) ή ένα μέρος του (μερική υποξία), στερείται επαρκούς οξυγόνωσης. Είναι κατάσταση επικίνδυνη για τη ζωή. Η υποξία στην οποία υπάρχει ολική στέρηση οξυγόνου ονομάζεται ανοξία.
Η υποξία είναι διαφορετική από την υποξαιμία. Η υποξία είναι μια κατάσταση κατά την οποία η μερική πίεση του οξυγόνου στο αρτηριακό αίμα είναι αφύσικα χαμηλή. Ένα συχνό λάθος είναι η χρήση του όρου υποξαιμία, η οποία σημαίνει την μειωμένη ποσότητα οξυγόνου στο αρτηριακό αίμα. Είναι δυνατό να υπάρχει χαμηλή ποσότητα οξυγόνου στο αίμα(λόγω π.χ. αναιμίας) αλλά η πίεσή του να είναι υψηλή.
Γενικευμένη υποξία συμβαίνει σε υγιείς ανθρώπους όταν ανεβαίνουν σε μεγάλο υψόμετρο όπου προκαλείται η ασθένεια του υψόμετρου, με πιθανές θανάσιμες επιπλοκές το πνευμονικό οίδημα μεγάλου υψόμετρου, και το εγκεφαλικό οίδημα μεγάλου υψομέτρου. Υποξία συμβαίνει επίσης σε υγιείς ανθρώπους όταν αυτοί εισπνεύσουν μείγματα αερίων με χαμηλή συγκέντρωση οξυγόνου, οι δύτες για παράδειγμα, ιδίως αυτοί που χρησιμοποιούν ρυθμιστή για την ποσότητα του οξυγόνου που λαμβάνουν. Η εκπαίδευση στο υψόμετρο εκμεταλλεύεται την ήπια υποξία που προκαλείται, για την μεγαλύτερη συγκέντρωση ερυθρών αιμοσφαιρίων στο σώμα του αθλητή με αποτέλεσμα την υψηλότερη επίδοση αυτού.
Συμπτώματα
Τα συμπτώματα της γενικευμένης υποξίας εξαρτώνται από τη σοβαρότητα καθώς και την ταχύτητα εγκατάστασής της. Στην περίπτωση της ασθένειας του υψόμετρου, όπου έχουμε σταδιακή ανάπτυξη της υποξίας, τα συμπτώματα περιλαμβάνουν: πονοκέφαλο, εξάντληση, δύσπνοια και ναυτία. Στην βαριά υποξία, ή στην ραγδαία υποξία, υπάρχουν αλλαγές στο επίπεδο συνείδησης, κρίσεις, κώμα και τελικά θάνατος. Η βαριά υποξία προκαλεί τον κυανό χρωματισμό του δέρματος που ονομάζεται κυάνωση (η αιμοσφαιρίνη είναι μπλε όταν δεν δεσμεύει οξυγόνο (δεοξυαιμοσφαιρίνη), σε αντίθεση με το κόκκινο χρώμα που έχει όταν έχει δεσμεύσει οξυγόνο (οξυαιμοσφαιρίνη). Σε περιπτώσεις στις οποίες το οξυγόνο έχει αντικατασταθεί από άλλο μόριο (π.χ. μονοξείδιο του άνθρακα), το δέρμα παίρνει κατακόκκινο χρώμα αντί για κυανωτικό.
Παθοφυσιολογία
Μετά την ανάμειξή του με τα μικροσκοπικά σταγονίδια και τον εκπνεόμενο διοξείδιο του άνθρακα στους πνεύμονες, το οξυγόνο εισέρχεται στο αρτηριακό αίμα λόγω διαφοράς πιέσεως. Το αρτηριακό αίμα μεταφέρει το οξυγόνο στους περιφερικούς ιστούς και από εκεί μεταφέρεται μέσα στα κύτταρα, στα μιτοχόνδρια. Αυτά τα μορφώματα αφαιρούν το υδρογόνο από τις καύσιμες ύλες (λίπη, σάκχαρα), για να συνθέσουν μαζί με το οξυγόνο νερό. Η ενέργεια που απελευθερώνεται αποθηκεύεται ως ATP για να χρησιμοποιηθεί αργότερα για τον μεταβολισμό. Ο άνθρακας των καυσίμων οξειδώνεται και μετατρέπεται σε διοξείδιο του άνθρακα για να αποβληθεί εκτός των κυττάρων, λόγω της μερικής του πίεσης, στο φλεβικό αίμα για να αποβληθεί τελικά από τους πνεύμονες με την εκπνοή.
Σε περίπτωση που το οξυγόνο που φτάνει στα κύτταρα δεν επαρκεί για τις ανάγκες τους (υποξία), το υδρογόνο αντικαθίσταται από πυροσταφυλικό οξύ το οποίο θα το μετατρέψει σε γαλακτικό οξύ. Αυτή η προσωρινή ρύθμιση (αναερόβιος μεταβολισμός) επιτρέπει την παραγωγή μικρών ποσοτήτων ενέργειας. Η συγκέντρωση γαλακτικού οξέως στο αίμα και στους ιστούς είναι σημάδι ανεπαρκούς μιτοχονδριακής οξυγόνωσης, η οποία μπορεί να οφείλεται σε υποξαιμία, μειωμένη αιματική ροή (π.χ. σε σοκ) ή σε συνδυασμό τους. Βαριά ή παρατεταμένη υποξία οδηγεί σε κυτταρικό θάνατο.
Αγγειοσυστολή και Αγγειοδιαστολή
Στους περισσότερους ιστούς του σώματος η αντίδραση στην υποξία είναι η αγγειοδιαστολή. Μεγαλώνοντας το εύρος των αγγείων ο ιστός επιτρέπει την μεγαλύτερη διαπότιση με αίμα.
Κατηγορία:Παθήσεις Κατηγορία:Πνευμονολογία Κατηγορία:Αεροπορική ιατρική
Αρκτικός λύκος
Ο αρκτικός λύκος (Canis lupus arctos), γνωστός και ως λευκός λύκος ή πολικός λύκος, είναι υποείδος του γκρίζου λύκου ιθαγενής των Νήσων της Βασίλισσας Ελισάβετ του Καναδά, από τη Νήσο Μέλβιλ έως τη Νήσο Έλσμιρ. Πρόκειται για ένα μεσαίου μεγέθους υποείδος, που διακρίνεται από το βορειοδυτικό λύκο από το μικρότερό του μέγεθος, το λευκότερό του χρώμα, το στενότερό του νευροκρανίο, και τους μεγαλύτερούς του σαρκογομφίους. Από το 1930, παρατηρείται προοδευτική μείωση του μεγέθους των κρανίων του αρκτικού λύκου, το οποίο είναι πιθανόν αποτέλεσμα της υβριδοποίησης των λυκόσκυλων.
Παραπομπές
Κατηγορία:Θηλαστικά του Καναδά Κατηγορία:Πανίδα της Αρκτικής
Κύρτωνες
Οι Κύρτωνες (ή Κυρτώνη) ήταν αρχαία πόλη των Οπούντιων Λοκρών (στην συνέχεια πέρασε στην επικράτεια των Βοιωτών), χτισμένη στις πλαγιές του όρους Χλωμού, στην περιοχή που βρίσκεται σήμερα το ομώνυμο χωριό. Εικάζεται ότι η αρχαία πόλη βρίσκονταν σε θέση ανατολικότερη του σημερινού χωριού. Μέχρι και σήμερα σώζεται στη περιοχή το Κάστρο της Κυρτώνης στη θέση Πύργος. Πρόκειται για αρχαία οχύρωση, με τετράγωνο πύργο, κτισμένη με λιθόπλινθους, πάχους 1,5 μέτρου. Η πόλη αναφέρεται από τον Παυσανία στα Βοιωτικά.
Παραπομπές
Κατηγορία:Πόλεις της αρχαίας Λοκρίδας Κατηγορία:Πόλεις της αρχαίας Βοιωτίας
Kyrtoni
Τραπεζούντα
Η Τραπεζούντα (τουρκικά: Trabzon, Τράμπζον, αρχ. ελλ: Τραπεζοῦς) είναι πόλη της Μικράς Ασίας (Πόντος) στις ακτές της Μαύρης Θάλασσας, στη σημερινή Τουρκία. Ιδρύθηκε το 756 π.Χ. από Ίωνες αποίκους κατά την Αρχαιότητα, ήταν πρωτεύουσα της αυτοκρατορίας των Μεγάλων Κομνηνών, μεγάλο αστικό και πολιτιστικό κέντρο των Ελλήνων μέχρι το 1922 και τη Μικρασιατική Καταστροφή, οπότε και το ελληνικό στοιχείο αναγκάστηκε να καταφύγει στην Ελλάδα. Η πόλη έχει κτίσματα από διάφορες εποχές.
548 Κρεσίντα
Η Κρεσίντα (Kressida), που δεν πρέπει να συγχέεται με τον δορυφόρο Κρεσίντα του πλανήτη Ουρανού, είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,28. Ανακαλύφθηκε το 1904 από τον Γερμανό αστρονόμο Πάουλ Γκετζ, που παρατηρούσε από τη Χαϊδελβέργη, και πήρε το όνομά της από τη Χρυσηίδα.
Τραπεζούντα
Bρίσκεται στον ιστορικό δρόμο του μεταξιού και έγινε ένα χωνευτήρι θρησκειών, γλωσσών και πολιτισμών για αιώνες καθώς και εμπορική πύλη προς την Περσία στα νοτιοανατολικά και τον Καύκασο στα βορειοανατολικά. Οι Ενετοί και Γενουάτες έμποροι επισκέφτηκαν την Τραπεζούντα κατά τη μεσαιωνική περίοδο και πουλούσαν μετάξι, λινό και μάλλινο ύφασμα. Και οι δύο δημοκρατίες είχαν εμπορικές αποικίες εντός της πόλης – το Λεόνκαστρο και το πρώην «ενετικό κάστρο» – που έπαιξαν ρόλο στην Τραπεζούντα παρόμοιο με αυτόν που έπαιξε ο Γαλατά στην Κωνσταντινούπολη. Αποτέλεσε τη βάση πολλών κρατών στη μακρά ιστορία της και ήταν η πρωτεύουσα της Αυτοκρατορίας της Τραπεζούντας μεταξύ 1204 και 1461. Κατά την πρώιμη νεότερη περίοδο, η Τραπεζούντα, λόγω της σημασίας του λιμανιού της, έγινε και πάλι επίκεντρο του εμπορίου προς την Περσία και τον Καύκασο.
548 Κρεσίντα
Φυσικά χαρακτηριστικά
Η μέση διάμετρος της Κρεσίντας είναι άγνωστη. Ο φασματικός τύπος της είναι S (λιθώδης) με άγνωστο άλβεδο. Η Κρεσίντα περιστρέφεται γύρω από τον εαυτό της μία φορά κάθε 11 ώρες και 59,5 λεπτά.
Τραπεζούντα
Ονομασία
Το πρώτο καταγεγραμμένο όνομα της πόλης είναι το Ελληνικό Τραπεζοῦς ( Trapezous ), που αναφέρεται στον επιτραπέζιο κεντρικό λόφο ανάμεσα στα ρέματα Zağnos (İskeleboz) και Kuzgun στα οποία ιδρύθηκε. Στα λατινικά, η Τραπεζούντα ονομαζόταν Trapezus, που είναι λατινοποίηση της αρχαίας ελληνικής ονομασίας της. Τόσο στα ποντιακά όσο και στα νέα ελληνικά λέγεται Τραπεζούντα.
548 Κρεσίντα
Εξωτερικοί σύνδεσμοι
Κρεσιντα
Τραπεζούντα
Ονομασία
Ο Αρμένιος περιοδεύων ιερέας του 19ου αιώνα Byjiskian αποκαλούσε την πόλη με άλλα, ιθαγενή ονόματα, συμπεριλαμβανομένων των Hurşidabat και Ozinis. Δυτικοί γεωγράφοι και συγγραφείς χρησιμοποίησαν πολλές ορθογραφικές παραλλαγές του ονόματος κατά τη διάρκεια του Μεσαίωνα. Αυτές οι εκδόσεις του ονόματος, που παρεμπιπτόντως έχουν χρησιμοποιηθεί και στην αγγλική λογοτεχνία, περιλαμβάνουν: Trebizonde ( Γαλλικά ), Trapezunt (Γερμανικά), Trebisonda (Ισπανικά), Trapesunta (Ιταλικά), Trapisonda, Tribisonde, Terabesoun, Trabesun, Τραμπουζάν, Trabizond και Tarabossan.
Στα ισπανικά το όνομα ήταν γνωστό από τα ιπποτικά ειδύλλια και τον Δον Κιχώτη.
Ιστορικό
Πριν από την ίδρυση της πόλης ως ελληνικής αποικίας, η περιοχή κυριαρχούνταν από φυλές Κολχών (δυτικά Γεωργιανά) και Χαλδίας (Ανατολία). Οι Hayasa, οι οποίοι είχαν σύγκρουση με τους Χετταίους της Κεντρικής Ανατολίας τον 14ο αιώνα π.Χ., πιστεύεται ότι ζούσαν στην περιοχή νότια της Τραπεζούντας. Μεταγενέστεροι Έλληνες συγγραφείς ανέφεραν τους Μακρόνες και τους Χαλύβους ως γηγενείς λαούς. Μία από τις κυρίαρχες ομάδες του Καυκάσου στα ανατολικά ήταν οι Λάζοι, οι οποίοι ήταν μέρος της μοναρχίας των Κολχίδων, μαζί με άλλους συγγενείς γεωργιανούς λαούς. μικρογραφία|Thálatta! Thálatta! ("The Sea! The Sea!"). Η Τραπεζούντα ήταν η πρώτη ελληνική πόλη που έφτασαν οι Δέκα χιλιάδες όταν υποχώρησαν από την Περσία. 19ος αι. εικονογράφηση Herman Vogel. Ήταν μια από έναν αριθμό (περίπου δέκα) μιλησιακών εμπορικών αποικιών κατά μήκος των ακτών της Μαύρης Θάλασσας. Άλλοι περιλάμβαναν την Άβυδο και την Κύζικο στα Δαρδανέλια και την κοντινή Κερασούς. Όπως οι περισσότερες Ελληνικές αποικίες, η πόλη ήταν ένας μικρός θύλακας της ελληνικής ζωής, και όχι μια αυτοκρατορία από μόνη της. Ως αποικία, η Τραπεζούντα αρχικά απέτισε φόρο τιμής στη Σινώπη, αλλά η πρώιμη τραπεζική δραστηριότητα (με την αλλαγή χρήματος) προτείνεται να έλαβε χώρα στην πόλη ήδη τον 4ο αιώνα π.Χ., σύμφωνα με ένα ασημένιο νόμισμα δραχμής από την Τραπεζούντα στο Βρετανικό Μουσείο του Λονδίνου. Ο Κύρος ο Μέγας πρόσθεσε την πόλη στην Αυτοκρατορία των Αχαιμενιδών και ήταν πιθανώς ο πρώτος ηγεμόνας που ένωσε την ανατολική περιοχή της Μαύρης Θάλασσας σε μια ενιαία πολιτική οντότητα (σατραπία).
Οι εμπορικοί εταίροι της Τραπεζούντας ήταν οι Μοσσύνοικοι. Όταν ο Ξενοφών και οι Δέκα χιλιάδες μισθοφόροι πολεμούσαν για να βγουν από την Περσία, η πρώτη ελληνική πόλη στην οποία έφτασαν ήταν η Τραπεζούντα. Η πόλη και οι ντόπιοι Μοσσύνοικοι είχαν αποξενωθεί από την πρωτεύουσα τους, φτάνοντας στο σημείο του εμφυλίου πολέμου. Η δύναμη του Ξενοφώντα ενεπλάκη προς όφελος των επαναστατών, και άρα προς το συμφέρον της Τραπεζούντας.
Γεωγραφία
Βρίσκεται στις ακτές ενός ανοιχτού όρμου, στις νοτιοανατολικές ακτές του Ευξείνου Πόντου, στους βόρειους πρόποδες των Ποντιακών Άλπεων, οι οποίες την χώριζαν από το Κεντρικό Οροπέδιο της Ανατολίας.
Εκπαίδευση
Η πόλη σήμερα φιλοξενεί το Πανεπιστήμιο της Μαύρης Θάλασσας.
Αθλητισμός
Επίσης, εκτός από την ιστορία της, είναι γνωστή και για την ομάδα ποδοσφαίρου που έχει, την Τραμπζονσπόρ, η οποία αγωνίζεται στη Λίγκ 1 από το 1974 και έχει σημειώσει σημαντικές επιτυχίες, με τελευταία την κατάκτηση του κυπέλλου Τουρκίας τη σεζόν 2009-10.
Κλίμα
Το κλίμα της Τραπεζούντας είναι εύκρατο, ωκεάνιο και αρκετά δροσερό. Η μέση ετήσια θερμοκρασία φθάνει τους 14°C. Ο ψυχρότερος μήνας, που είναι ο Ιανουάριος, έχει μέση θερμοκρασία 7°C, ενώ ο Ιούλιος, ο θερμότερος, έχει 22°C. Θερμοκρασίες που σπάνια πέφτουν κάτω από –5 °C ή ξεπερνούν τους 30 °C. Το ετήσιο ύψος βροχής φθάνει τα 822 mm. Οι βροχοπτώσεις είναι κοινό φαινόμενο όλο το χρόνο και είναι βαρύ από τον Δεκέμβριο έως και τον Μάρτιο, καταγράφεται επίσης περιστασιακή ελαφρά χιονόπτωση, αλλά γενικά η κάλυψη χιονιού είναι πρόσκαιρη.
Γενικές Πληροφορίες
Το κέντρο της πόλης βρίσκεται σε μια ανυψωμένη τριγωνική περιοχή ανάμεσα σε δυο βαθιά φαράγγια, στη βάση της οποίας υπάρχουν κατάλοιπα αρχαίου ρωμαϊκού λιμένα, ενώ στο νότιο άκρο της ορθώνεται μια ερειπωμένη ακρόπολη. Το κέντρο περιβάλλεται ανατολικά και δυτικά από τείχη που χρονολογούνται από την βυζαντινή περίοδο. Η εμπορική συνοικία είναι συγκεντρωμένη γύρω από ένα παζάρι και πάρκο, στο ανατολικό τμήμα της πόλης, κοντά στο Λεοντόκαστρο, το παλιό γενοβέζικο κάστρο, ανατολικά του οποίου βρίσκεται το λιμάνι.
Η σύγχρονη Τραπεζούντα διατηρεί σε μεγάλο βαθμό τον μεσαιωνικό χαρακτήρα της. Στα μνημεία της συγκαταλέγονται τα μεγαλύτερα τμήματα του τείχους της πόλης, τμήμα των ανακτόρων των Μεγάλων Κομνηνών και αρκετές βυζαντινές εκκλησιές που έχουν μετατραπεί σε τεμένη. Από τις εκκλησίες, καλύτερα διατηρημένη και είναι της Αγίας Σοφίας, σήμερα μουσείο, η οποία βρίσκεται σε ένα ύψωμα που δεσπόζει στην θάλασσα, δυτικά του κέντρου της πόλης. Πρόκειται για βασιλική με θόλο και υπέροχες τοιχογραφίες του 13ου αι., οι οποίες αποκαλύφθηκαν και καθαρίστηκαν κατά τα έτη 1957-1963. Ένα από τα ωραιότερα οθωμανικά μνημεία είναι το τέμενος και μαυσωλείο της Γκιουλμπαχάρ, συζύγου του σουλτάνου Βαγιαζήτ Β΄που βασίλευσε από 1481 ως το 1512. Ίσως αποικία της να ήταν και η Τραπεζούς στον Περσικό κόλπο.
Στα τέλη του 19ου αιώνα η Τραπεζούντα ήταν μεγάλος τόπος συνάντησης εμπορικών συναλλαγών της Οθωμανικής Αυτοκρατορίας γιατί ήταν σημείο αφετηρίας ποικίλων χερσαίων εμπορικών δρόμων. Επίσης, υπήρχαν διαφορετικών ειδών καταστήματα με μια πολυάριθμη ελληνική κοινότητα.
Εξωτερικοί σύνδεσμοι
* Κατηγορία:Πόλεις της Τουρκίας
Ώτος (πτηνό)
Ο Ώτος είναι ένα γένος Γλαυκόμορφων (Strigiformes) πτηνών της οικογένειας των Στριγγιδών (Strigidae). Περιλαμβάνει περίπου 50 είδη μικρών γλαυκών, οι οποίες ζουν στην υποτροπική Αφρική, την νότια Ευρώπη, καθώς και στην κεντρική, νότια και νοτιανατολική Ασία.
Το μοναδικό είδος του γένους, το οποίο ζει στην Ελλάδα και γενικότερα στην Ευρώπη είναι ο Ώτος ο σκωψ, ή κοινώς Γκιώνης (Otus scops).
Κατηγορία:Γλαυκίδες
Μάχη της Τανάγρας (αποσαφήνιση)
Η μάχη της Τανάγρας αναφέρεται για δύο μάχες στην Αρχαιότητα:
Πανελλήνιοι αγώνες σκοποβολής πήλινου στόχου 1985
Οι Πανελλήνιοι αγώνες σκοποβολής πήλινου στόχου 1985 ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα τραπ πραγματοποιήθηκε Σκοπευτήριο της Ελευσίνας μεταξύ 20 και 21 Ιουλίου του 1985. Πρωταθλητής αναδείχθηκε ο Παναγιώτης Νίκας του ΣΚ.Ο. Ελευσίνας με 191 επιτυχίες. Παράλληλα διοργανώθηκε το πρωτάθλημα εφήβων στο ατομικό τραπ. Εντύπωση προκάλεσε το γεγονός ότι δεν προκηρύχτηκαν οι κατηγορίες γυναικών-νεανίδων.
Γκιούργκαν
Το Γκιούργκαν (επίσης, Γκιούργκεν και Γκιουργκάν) είναι χωριό στην περιοχή του Μπακού στο ανατολικό Αζερμπαϊτζάν. Σχηματίζει μέρος του δήμου Γκιουργκέν-Πιραλλαχί.
Παραπομπές
Κατηγορία:Μπακού Κατηγορία:Κατοικημένες περιοχές στην Επαρχία Μπακού
Ντιν Μάρτιν
μικρογραφία|Ο Ντιν Μάρτιν και η Φλόρενς Χέντερσον το 1958 Ο Ντιν Μάρτιν (αγγλικά: Dean Martin, πραγματικό όνομα: Dino Paul Crocetti, 7 Ιουνίου 1917 - 25 Δεκεμβρίου 1995) ήταν Αμερικανός,    ιταλικής καταγωγής, τραγουδιστής, ηθοποιός και κωμικός. Ένας από τους πιο δημοφιλείς Αμερικανούς καλλιτέχνες στα μέσα του 20ού αιώνα, ο Μάρτιν πήρε το παρατσούκλι "Ο Βασιλιάς Του Κουλ". Επίσης, ο Μάρτιν και ο Τζέρι Λιούις, ήταν παρτενέρ του γνωστού κωμικού ντουέτου Martin and Lewis. Έπαιζαν σε νυχτερινά κέντρα και αργότερα είχαν πολλές εμφανίσεις στο ραδιόφωνο, την τηλεόραση και τον κινηματογράφο.
Μετά το τέλος της συνεργασίας του με τον Τζέρι Λιούις, ο Μάρτιν ακολούθησε σόλο καριέρα ως τραγουδιστής και ηθοποιός. Έγινε μία από τις πιο δημοφιλείς ατραξιόν στο Λας Βέγκας και ήταν γνωστός για τη φιλία του με καλλιτέχνες, όπως, ο Φρανκ Σινάτρα και ο Σάμι Ντέιβις Τζούνιορ, οι οποίοι μαζί δημιούργησαν το Rat Pack.
Τo 1965, απέκτησε την δικιά του τηλεοπτική εκπομπή, με όνομα The Dean Martin Show, την οποία παρουσίαζε μέχρι και το 1974. Από το 1974 μέχρι και το 1985, ήταν ο παρουσιαστής του τηλεοπτικού προγράμματος Τhe Dean Martin Celebrity Roast. Καθ 'όλη τη διάρκεια της καριέρας του, ο Μάρτιν έπαιξε σε σκηνές συναυλιών, νυχτερινά κέντρα, ηχογραφήσεις και εμφανίστηκε σε 85 κινηματογραφικές και τηλεοπτικές παραγωγές.
Πρώιμη Ζωή
Ο Μάρτιν γεννήθηκε Ντίνο Πωλ Κροσέττι στις 7 Ιουνίου 1917, στο Στούμπενβιλ του Οχάιο, από τον Ιταλό πατέρα Γκετάνο Αλφόνσο Κροσέττι (1894-1967) και την ιταλοαμερικανίδα μητέρα Άντζελα Κροσέττι (née Barra, 1899–1966). Ο πατέρας του, που ήταν κουρέας, ήταν από το Μοντεσιλβάνο του Αμπρούτσο, και οι ρίζες της μητέρας του πιστεύεται επίσης ότι προέρχονται από το Αμπρούτσο, αν και δεν είναι σαφώς γνωστές. Η πρώτη του γλώσσα ήταν ιταλική και δεν μιλούσε αγγλικά μέχρι που ξεκίνησε το σχολείο σε ηλικία πέντε ετών. Παρακολούθησε το Grant Elementary School στο Στούμπενβιλ, όπου δέχοταν μπούλινγκ λόγω των σπασμένων αγγλικών του. Είχε έναν μεγαλύτερο αδερφό με το όνομα Γουίλιαμ Αλφόνσο Κροσέττι (1916-1968). Ως έφηβος, έπαιζε ντραμς ως χόμπι. Στην ηλικία των 15, εγκατέλειψε το σχολείο στην πρώτη λυκείου, διότι, σύμφωνα με τον ίδιο, θεωρούσε ότι ήταν πιο έξυπνος από τους καθηγητές του. Έκανε ποτά, εργάστηκε σε χαλυβουργείο, σε καζίνο, και ως μπόξερ.
Τον Οκτώβριο του 1941, ο Martin παντρεύτηκε την Ελίζαμπεθ "Μπέττι" Ανν ΜακΝτόναλντ στο Κλίβελαντ του Οχάιο. Μέχρι το τέλος του γάμου τους, το ζευγάρι είχε αποκτήσει τέσσερα παιδιά.
Συνεργασία με τον Τζέρι Λιούις
Ο Μάρτιν, συνάντησε τον κωμικό Τζέρι Λιούις στο Glass Hat Club στη Νέας Υόρκης, όπου και οι δύο έκαναν εμφανίσεις. Οι δυο τους, ανέπτυξαν γρήγορα μια φιλία που οδήγησε στη δημιουργία ενός μουσικού-κωμικού ντουέτου. Το ντεμπούτο των Μάρτιν και Λιούις, έγινε στο 500 Club, στο Ατλαντικ Σίτυ, στις 24 Ιουλίου του 1946 όπου δεν έτυχαν καλής υποδοχής. Ο ιδιοκτήτης, τους προειδοποίησε ότι αν δεν καταλήξουν σε μια καλύτερη παράσταση για τη δεύτερη τους εμφάνιση, θα απολυθούν. Ο Λιούις και ο Μάρτιν συμφώνησαν να χωρίσουν την παράσταση σε τραγούδια και σκετς. Το κοινό γέλασε. Αυτή η επιτυχία οδήγησε σε μια σειρά από καλοπληρωμένες εμφανίσεις, με αποκορύφωμα αυτή στο γνωστό νυχτερινό κλαμπ Copacabana της Νέας Υόρκης. Το μυστικό, όπως είπαν και οι δύο, είναι ότι αγνοούσαν το κοινό και έπαιζαν μεταξύ τους. Έκαναν το τηλεοπτικό τους ντεμπούτο στις 20 Ιουνίου του 1948.
Διοικητική διαίρεση νομού Αρκαδίας (πρόγραμμα Καποδίστριας)
Νομός Αρκαδίας 132.052
-- Δήμος Τριπόλεως --
Ο δήμος Τριπόλεως έχει (πραγματικό) πληθυσμό 28.976 κατοίκους. Στον δήμο περιλαμβάνονται:
Ντιν Μάρτιν
Συνεργασία με τον Τζέρι Λιούις
Κάνοντας ταυτόχρονα τις εμφανίσεις τους σε club, σε δίσκους, στο ραδιόφωνο και στην τηλεόραση κέρδισαν εκατομμύρια δολάρια. Ο Λιούις σε βιβλίο του, αποκαλεί τον Μάρτιν μία από τις μεγαλύτερες κωμικές ιδιοφυίες όλων των εποχών. Στον δεύτερο γάμο του Μάρτιν, το 1949, ο Λιούις ήταν ο κουμπάρος. Δυστυχώς όμως, τα σκληρά σχόλια των κριτικών, καθώς και η απογοήτευση από την ομοιότητα μεταξύ των ταινιών των Μάρτιν και Λιούις, τις οποίες ο παραγωγός Χαλ Γουόλις αρνήθηκε να αλλάξει, οδήγησαν στη δυσαρέσκεια του Μάρτιν. Άρχισε να βάζει όλο και λιγότερο μεράκι στη δουλειά, οδηγώντας έτσι σε κλιμάκωση των διαφωνιών με τον Λιούις. Οι δυο τους δεν μπορούσαν πλέον να συνεργαστούν, ειδικά όταν ο Μάρτιν είπε θυμωμένα στον Λιούις ότι «δεν σήμαινε τίποτα άλλο για αυτόν, παρά ένα γαμημένο συμβόλαιο». Η ομάδα διαλύθηκε το 1956, ακριβώς δέκα χρόνια από την ημέρα που οι δυο τους τη δημιούργησαν.
Σόλο Καριέρα
Η πρώτη σόλο ταινία του Μάρτιν, «Ten Thousand Bedrooms» (1957), ήταν μια εισπρακτική αποτυχία. Αν και το τραγούδι "Volare" (Ιταλικό τραγούδι που ηχογράφησε ο Μάρτιν και κυκλοφόρησε στις 25 Αυγούστου του 1958 ) έφτασε νούμερο δεκαπέντε στις ΗΠΑ και νούμερο 2 στο Ηνωμένο Βασίλειο, η εποχή του ποπ τραγουδιού άρχισε να εξασθενεί με την έλευση του ροκ εντ ρολ. Ο Μάρτιν ήθελε να γίνει δραματικός ηθοποιός. Συμπρωταγωνίστησε σε ένα πολεμικό δράμα, The Young Lions (1958), με τους Μάρλον Μπράντο και Μοντγκόμερι Κλιφτ. Η ταινία ήταν η αρχή της επιστροφής του Μάρτιν. Ο Μάρτιν πρωταγωνίστησε μαζί με τον Φρανκ Σινάτρα για πρώτη φορά στο δράμα του Βινσέντε Μινέλι, Το Στίγμα του Κολασμένου (1958). Μέχρι τα μέσα της δεκαετίας του 1960, ο Μάρτιν ήταν πρωταγωνιστής ταινιών, ηχογράφησης, τηλεόρασης και νυχτερινών κέντρων. Ο Μάρτιν εμφανίστηκε στη ταινία Ρίο Μπράβο (1959), σε σκηνοθεσία Χάουαρντ Χοκς με πρωταγωνιστές επίσης τους Τζον Γουέιν και Ρίκι Νέλσον. Εμφανίστηκε ξανά με τον Γουέιν το 1965 στη ταινίαThe Sons of Katie Elder. Κέρδισε υποψηφιότητα για Χρυσή Σφαίρα για την ερμηνεία του στην κινηματογραφική κωμωδία του 1960 Who Is That Lady? αλλά συνέχισε να αναζητά δραματικούς ρόλους, υποδύοντας έναν πολιτικό του Νότου στην ταινία Ada (1961), και πρωταγωνιστώντας στην δραματική ταινία του 1963, Toys in the Attic, παίζοντας με την Τζέραλντιν Πέιτζ, καθώς και στην τεράστια εισπρακτική επιτυχία Airport το 1970. Άλλές ταινίες στις οποίες συμμετείχε ήταν οι Ocean's 11 (1960), Robin and the 7 Hoods (1964),  Sergeants 3 (1962), 4 for Texas (1963), Marriage on the Rocks (1965), Career (1959), All in a Night's Work (1961), What a Way to Go! (1964), Kiss Me, Stupid (1964), The Silencers (1966), Murderers' Row (1966), The Ambushers (1967), The Wrecking Crew (1969), παίζοντας συχνά μαζί με τους Φρανκ Σινάτρα, Σάμμυ Ντέιβις Τζούνιορ, Κιμ Νόβακ, Σίρλει ΜακΛέιν, Πίτερ Λόφορντ, Τζόι Μπίσοπ, και Μέριλιν Μονρό. μικρογραφία|Ο Ντιν Μάρτιν και ο Τζέρι Λούις το 1955 Ως τραγουδιστής, ο Μάρτιν αντέγραψε τα στυλ των Χάρι Μιλς (των Αδελφών Μιλς), Μπινγκ Κρόσμπι και Πέρρυ Κόμο μέχρι που ανέπτυξε το δικό του. Όπως και ο Σινάτρα, δεν μπορούσε να διαβάσει μουσική, αλλά ηχογράφησε περισσότερα από 100 άλμπουμ και 600 τραγούδια. Το τραγούδι του, με τίτλο «Everybody Loves Somebody», έφτασε νούμερο ένα στις Ηνωμένες Πολιτείες το 1964 ξεπερνώντας έτσι και το «A Hard Day's Night» των Beatles. Ακολούθησε το «The Door is Still Open to My Heart», που έφτασε νούμερο έξι εκείνη τη χρονιά. Λέγεται ότι ο Έλβις Πρίσλεϊ ήταν θαυμαστής του Μάρτιν, και ερμήνευσε το τραγούδι με τίτλο "Love Me Tender" σύμφωνα με το στυλ του Μάρτιν. Ο Μάρτιν, όπως και ο Έλβις, επηρεάστηκε πολύ από την country μουσική, την οποία και απολάμβανε πολύ. Το τελευταίο μουσικό άλμπουμ της καριέρας του, ήταν το The Nashville Sessions, το οποίο κυκλοφόρησε το 1983.
Διοικητική διαίρεση νομού Αρκαδίας (πρόγραμμα Καποδίστριας)
-- Δήμος Βαλτετσίου --
Ο δήμος Βαλτετσίου έχει (πραγματικό) πληθυσμό 1.842 κατοίκους. Στον δήμο περιλαμβάνονται:
Ντιν Μάρτιν
Σόλο Καριέρα
Για τρεις δεκαετίες, ο Μάρτιν ήταν από τις πιο δημοφιλείς εμφανίσεις στο Λας Βέγκας. Ο Μάρτιν τραγουδούσε και ήταν ένας από τους πιο δημοφιλείς κωμικούς, επωφελημένος από τη δεκαετία της κωμωδίας με τον Λιούις. Αν και συχνά τον θεωρούσαν γυναικά, ο Μάρτιν περνούσε πολύ χρόνο με την οικογένειά του. Όπως δήλωσε και η δεύτερη σύζυγος του, Τζίνι, πριν από το διαζύγιο του ζευγαριού: «Ήταν σπίτι κάθε βράδυ για δείπνο».
Διοικητική διαίρεση νομού Αρκαδίας (πρόγραμμα Καποδίστριας)
-- Δήμος Βόρειας Κυνουρίας --
Ο δήμος Βόρειας Κυνουρίας έχει (πραγματικό) πληθυσμό 12.825 κατοίκους. Στον δήμο περιλαμβάνονται:
Ντιν Μάρτιν
Το Rat Pack
Καθώς η σόλο καριέρα του Μάρτιν μεγάλωνε, αυτός και ο Φρανκ Σινάτρα έγιναν φίλοι. Στα τέλη της δεκαετίας του 1950 και στις αρχές της δεκαετίας του 1960, ο Μάρτιν και ο Σινάτρα, μαζί με τους φίλους τους Τζόι Μπίσοπ, Πίτερ Λόφορντ και Σάμι Ντέιβις Τζούνιορ, δημιούργησαν το Rat Pack. Έπαιζαν σε ταινίες μαζί, αποτελούσαν μέρος της κοινωνικής σκηνής του Χόλιγουντ και είχαν πολιτική επιρροή (μέσω του γάμου του Λόφορντ με την Πατρίσια Κένεντι, αδελφή του προέδρου Τζον Κένεντι). Το Rat Pack ήταν θρυλικό για τις παραστάσεις του στο Λας Βέγκας. Όποτε εμφανίζοταν, η πόλη πλημμύριζε από πλούσιους τζογαδόρους. Στη δεκαετία του 1960, τα αστεία τους περιστρεφόταν γύρω από θέματα ενηλίκων, όπως το ποτό του Μάρτιν, καθώς και η φυλή και η θρησκεία του Ντέιβις. Ο Σινάτρα και ο Μάρτιν υποστήριζαν το κίνημα για τα πολιτικά δικαιώματα και αρνούνταν να εμφανίζονται σε κλαμπ που δεν επέτρεπαν Αφροαμερικανούς ή Εβραίους ψυχαγωγούς.
Διοικητική διαίρεση νομού Αρκαδίας (πρόγραμμα Καποδίστριας)
-- Δήμος Βυτίνας --
Ο δήμος Βυτίνας έχει (πραγματικό) πληθυσμό 2.012 κατοίκους. Στον δήμο περιλαμβάνονται:
-- Δήμος Γόρτυνος --
Ο δήμος Γόρτυνος έχει (πραγματικό) πληθυσμό 1.266 κατοίκους. Στον δήμο περιλαμβάνονται:
Ντιν Μάρτιν
The Dean Martin Show
Το 1965, ο Μάρτιν απέκτησε την δική του εβδομαδιαία σειρά κωμικής ποικιλίας του NBC, με τίτλο The Dean Martin Show, η οποία διήρκεσε μέχρι το 1974. Κέρδισε Χρυσή Σφαίρα για τον Καλύτερο Ηθοποιό - Τηλεοπτική Σειρά Μιούζικαλ ή Κωμωδία το 1966 και προτάθηκε ξανά τα επόμενα τρία χρόνια. Η τηλεοπτική του εκπομπή ήταν επιτυχημένη. Χαρακτηριζόταν από γρήγορο αυτοσχεδιασμό μεταξύ του Μάρτιν και των εβδομαδιαίων καλεσμένων του. Αυτό προκάλεσε μια διαμάχη μεταξύ του Μάρτιν και των λογοκριτών του NBC, οι οποίοι επέμεναν σε περισσότερο έλεγχο του περιεχομένου. Αργότερα αντιμετώπισε προβλήματα με το NBC, λόγω της χρήσης άσεμνων ιταλικών φράσεων, οι οποίες προκάλεσαν παράπονα στους θεατές που μιλούσαν τη γλώσσα. Η εκπομπή ήταν συχνά στην πρώτη δεκάδα.
Μέσα από την εκπομπή, ο Μάρτιν, συχνά πρόβαλε τον εαυτό του ως έναν ανέμελο αλκοολικό. Ωστόσο, παρά τη φήμη του Μάρτιν ως πότη, η κατανάλωση αλκόολ από τον ίδιο, ήταν αρκετά πειθαρχημένη. Συχνά ήταν ο πρώτος που αποχωρούσε και όταν δεν βρισκόταν σε περιοδεία ή σε γύρισμα κάποιας ταινίας, συνήθως, γυρνούσε στο σπίτι για να δει την οικογένειά του. Δανείστηκε το παίξιμο του αλκοολικού από τον Τζο Λιούις, αλλά οι πειστικές του απεικονίσεις των αλκοολικών στις ταινίες Το Στίγμα του Κολασμένου, και Ρίο Μπράβο, του Χάουαρντ Χοκς, οδήγησαν σε ατεκμηρίωτους ισχυρισμούς περί αλκοολισμού. Μέχρι τις αρχές της δεκαετίας του 1970, το The Dean Martin Show, συνέχιζε να κερδίζει θετικές κριτικές, και παρόλο που ο Μάρτιν δεν ήταν πια ένας από τους 40 κορυφαίους επιτυχημένους, τα μουσικά άλμπουμ του συνέχισαν να πωλούνται.
Διοικητική διαίρεση νομού Αρκαδίας (πρόγραμμα Καποδίστριας)
-- Δήμος Ηραίας --
Ο δήμος Ηραίας έχει (πραγματικό) πληθυσμό 3.063 κατοίκους. Στον δήμο περιλαμβάνονται:
-- Δήμος Κλείτορος --
Ο δήμος Κλείτορος έχει (πραγματικό) πληθυσμό 2.584 κατοίκους. Στον δήμο περιλαμβάνονται:
Ντιν Μάρτιν
Μεταγενέστερη Καριέρα
Για σχεδόν μια δεκαετία, ο Μάρτιν, ηχογραφούσε έως και τέσσερα μουσικά άλμπουμ το χρόνο. Ηχογράφησε το τελευταίο του άλμπουμ, με τίτλο, Once In A While, το 1974, το οποίο κυκλοφόρησε το 1978. Οι τελευταίες του ηχογραφήσεις έγιναν για την Warner Bros. Records. Το κινηματογραφικό δράμα του 1974, με τίτλο, Mr. Ricco, σηματοδότησε τον τελευταίο πρωταγωνιστικό ρόλο του Μάρτιν, στον οποίο έπαιξε έναν δικηγόρο υπεράσπισης ποινικών. Έπαιξε έναν χαρακτηριστικό ρόλο στην κωμωδία του 1981, με τίτλο,The Cannonball Run καθώς και στο σίκουελ της, παίζοντας μαζί με τον Μπαρτ Ρέυνολντς.
Διοικητική διαίρεση νομού Αρκαδίας (πρόγραμμα Καποδίστριας)
-- Δήμος Κοντοβάζαινας --
Ο δήμος Κοντοβάζαινας έχει (πραγματικό) πληθυσμό 2.048 κατοίκους. Στον δήμο περιλαμβάνονται:
-- Δήμος Κορυθίου --
Ο δήμος Κορυθίου έχει (πραγματικό) πληθυσμό 2.613 κατοίκους. Στον δήμο περιλαμβάνονται:
Ντιν Μάρτιν
Μεταγενέστερη Καριέρα
Το 1972, υπέβαλε αίτηση διαζυγίου από τη δεύτερη σύζυγό του, Τζίνι. Μια εβδομάδα αργότερα, η επιχειρηματική του συνεργασία με το ξενοδοχείο Riviera στο Λας Βέγκας διαλύθηκε εν μέσω αναφορών για την άρνηση του καζίνο να δεχτεί το αίτημα του Μάρτιν να εμφανίζεται μόνο μία φορά τη νύχτα. Εντάχθηκε στο MGM Grand Hotel and Casino, όπου ήταν ο κορυφαίος ερμηνευτής τη νύχτα έναρξης του ξενοδοχείου στις 23 Δεκεμβρίου 1973, και το συμβόλαιό του απαιτούσε να πρωταγωνιστήσει σε μια ταινία (Mr. Ricco) για τα στούντιο της Metro-Goldwyn-Mayer. Λιγότερο από ένα μήνα μετά τη διάλυση του δεύτερου γάμου του, ο Μάρτιν ήταν 55 ετών όταν παντρεύτηκε την 26χρονη Κάθριν Χόουν, στις 25 Απριλίου 1973. Η Χόουν ήταν ρεσεψιονίστ στο κομψό κομμωτήριο Gene Shacove στο Μπέβερλι Χιλς. Χώρισαν στις 10 Νοεμβρίου 1976. Επίσης, αρραβωνιάστηκε για λίγο με την Γκέιλ Ρένσοου. Τελικά, ο Μάρτιν συμφιλιώθηκε πάλι με την Τζίνι, αν και δεν ξαναπαντρεύτηκαν ποτέ.
Διοικητική διαίρεση νομού Αρκαδίας (πρόγραμμα Καποδίστριας)
-- Δήμος Λαγκαδίων --
Ο δήμος Λαγκαδίων έχει (πραγματικό) πληθυσμό 1.363 κατοίκους. Στον δήμο περιλαμβάνονται:
-- Δήμος Λεβιδίου --
Ο δήμος Λεβιδίου έχει (πραγματικό) πληθυσμό 4.131 κατοίκους. Στον δήμο περιλαμβάνονται:
Ντιν Μάρτιν
Μεταγενέστερη Καριέρα
Ο Μάρτιν επέστρεψε σύντομα στον κινηματογράφο με εμφανίσεις στην εμπορικά επιτυχημένη ταινία, με τίτλο, The Cannonball Run, καθώς και στο σίκουελ της. Ηχογράφησε επίσης ένα χιτ σινγκλ με τίτλο, "Since I Met You Baby", και έκανε το πρώτο του μουσικό βίντεο, το οποίο εμφανίστηκε στο MTV και δημιουργήθηκε από τον μικρότερο γιο του Μάρτιν, Ρίκι. Στις 21 Μαρτίου 1987, ο γιος του Μάρτιν, Ντιν Πολ Μάρτιν, πέθανε όταν το αεροσκάφος του συνετρίβη ενώ πετούσε με την Εθνική Φρουρά της Καλιφόρνιας. Ο θρήνος του Μάρτιν για το θάνατο του γιου του τον άφησε καταθλιπτικό και αποθαρρυμένο. Αργότερα, μια περιοδεία με τον Ντέιβις και τον Σινάτρα το 1988, πραγματοποιήθηκε, εν μέρει, για να βοηθήσει τον Μάρτιν να ανακάμψει.
Διοικητική διαίρεση νομού Αρκαδίας (πρόγραμμα Καποδίστριας)
-- Δήμος Λεωνιδίου --
Ο δήμος Λεωνιδίου έχει (πραγματικό) πληθυσμό 6.294 κατοίκους. Στον δήμο περιλαμβάνονται:
Ντιν Μάρτιν
Μεταγενέστερη Καριέρα
Οι τελευταίες εμφανίσεις του στο Βέγκας ήταν στο Bally's Hotel, το 1991. Στο Bally's, είχε την τελευταία του επανένωση με τον Λιούις, στα 72α γενέθλιά του. Οι δύο τελευταίες τηλεοπτικές εμφανίσεις του Μάρτιν, αφορούσαν αφιερώματα στα πρώην μέλη του Rat Pack. Στις 8 Δεκεμβρίου 1989, παρευρέθηκε στη γιορτή των 60 χρόνων του Σάμμυ Ντέιβις Τζούνιορ, που προβλήθηκε λίγες εβδομάδες πριν πεθάνει ο Ντέιβις από καρκίνο στο λαιμό. Τον Δεκέμβριο του 1990, ο Μάρτιν συνεχάρη τον Σινάτρα για τα 75α γενέθλιά του.
Διοικητική διαίρεση νομού Αρκαδίας (πρόγραμμα Καποδίστριας)
-- Δήμος Μαντινείας --
Ο δήμος Μαντινείας έχει (πραγματικό) πληθυσμό 3.510 κατοίκους. Στον δήμο περιλαμβάνονται:
Ντιν Μάρτιν
Προσωπική ζωή
Ο Μάρτιν παντρεύτηκε τρεις φορές. Παντρεύτηκε την Ελίζαμπεθ "Μπέττι" Ανν ΜακΝτόναλντ, (14 Ιουλίου 1922 - 11 Ιουλίου 1989) το 1941. Το ζευγάρι είχε τέσσερα παιδιά. Ο Μάρτιν και η ΜακΝτόναλντ χώρισαν το 1949 και ο Ντιν κέρδισε την επιμέλεια των παιδιών τους.
Διοικητική διαίρεση νομού Αρκαδίας (πρόγραμμα Καποδίστριας)
-- Δήμος Μεγαλόπολης --
Ο δήμος Μεγαλόπολης έχει (πραγματικό) πληθυσμό 8.657 κατοίκους. Στον δήμο περιλαμβάνονται:
Ντιν Μάρτιν
Προσωπική ζωή
Ο Μάρτιν στη συνέχεια παντρεύτηκε την Ντόροθι Τζιν "Τζίνι" Μπίγκερ (27 Μαρτίου 1927 - 24 Αυγούστου 2016). Ο γάμος τους κράτησε 24 χρόνια (1949–1973) και απέκτησαν τρία παιδιά.
Διοικητική διαίρεση νομού Αρκαδίας (πρόγραμμα Καποδίστριας)
-- Δήμος Σκιρίτιδας --
Ο δήμος Σκιρίτιδας έχει (πραγματικό) πληθυσμό 2.248 κατοίκους. Στον δήμο περιλαμβάνονται:
Ντιν Μάρτιν
Προσωπική ζωή
Ο Μάρτιν παντρεύτηκε την Κάθριν Χόουν (γεννήθηκε το 1947), ένας γάμος, που κράτησε τρία χρόνια πριν ο Μάρτιν ξεκινήσει διαδικασίες διαζυγίου. Δεν είχαν δικά τους βιολογικά παιδιά, αλλά ο Μάρτιν υιοθέτησε την κόρη της Χόουν, τη Σάσα. Μετά το διαζύγιό τους, ο Μάρτιν είχε μια σύντομη σχέση με το μοντέλο και παλιά φίλη Πατ Σίαν.
Διοικητική διαίρεση νομού Αρκαδίας (πρόγραμμα Καποδίστριας)
-- Δήμος Τεγέας --
Ο δήμος Τεγέας έχει (πραγματικό) πληθυσμό 4.100 κατοίκους. Στον δήμο περιλαμβάνονται:
Ντιν Μάρτιν
Εξωτερικοί σύνδεσμοι
Κατηγορία:Ερμηνευτές βοντβίλ Κατηγορία:Αμερικανοί κωμικοί Κατηγορία:Αμερικανοί άνδρες ηθοποιοί κινηματογράφου‎ Κατηγορία:Αμερικανοί άνδρες ηθοποιοί ραδιοφώνου
Διοικητική διαίρεση νομού Αρκαδίας (πρόγραμμα Καποδίστριας)
-- Δήμος Τροπαίων --
Ο δήμος Τροπαίων έχει (πραγματικό) πληθυσμό 4.660 κατοίκους. Στον δήμο περιλαμβάνονται:
-- Δήμος Φαλαισίας --
Ο δήμος Φαλαισίας έχει (πραγματικό) πληθυσμό 3.229 κατοίκους. Στον δήμο περιλαμβάνονται:
-- Δήμος Φαλάνθου --
Ο δήμος Φαλάνθου έχει (πραγματικό) πληθυσμό 1.310 κατοίκους. Στον δήμο περιλαμβάνονται: